Държавен вестник, бр. 14, 2013 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  14
(2) Нивото на защита представлява съв­
купност от технически и организационни 
мерки за физическа, персонална, докумен­
тална защита и защита на автоматизираните 
информационни системи и/или мрежи, както 
и криптографска защита на личните данни.
Чл. 16. (1) Нивата на защита са ниско, 
средно, високо и изключително високо.
(2) Нивата на защита са, както следва:
1. при ниско ниво на въздействие – ниско 
ниво на защита;
2. при средно ниво на въздействие – средно 
ниво на защита;
3. при високо ниво на въздействие – високо 
ниво на защита;
4. при изключително високо ниво на въз­
действие – изключително високо ниво на 
защита.
Чл. 17. Минималното ниво на технически 
и организационни мерки, които следва да 
осигури администраторът (приложение № 3), 
е, както следва:
1. при ниско ниво на защита – мерките 
по чл. 6, ал. 2, т. 2 – 4, ал. 3, т. 1, 2, 5 и 9, 
чл. 7, ал. 2, т. 1, 3 и 5, чл. 8, ал. 2, т. 1 – 3, 5 
и 7, чл. 9, ал. 2, т. 3, 4, 6, 9, 13, 14, 16, 18 и 19;
2. при средно ниво на защита – мерките по 
т. 1, както и мерките по чл. 6, ал. 2, т. 1 и 6, 
чл. 7, ал. 2, т. 2, 4, 6 и 7, чл. 8, ал. 2, т. 4 и 6, 
чл. 9, ал. 2, т. 7, 11 и 15, чл. 10, ал. 2, т. 1, 2 и 3;
3. при високо ниво на защита – мерките 
по т. 2, както и мерките по чл. 6, ал. 2, т. 5 
и 7, ал. 3, т. 4, 6 – 8, 10 и 11, чл. 8, ал. 2, т. 8, 
чл. 9, ал. 2, т. 1, 2, 5, 8, 10, 12 и 17, чл. 10, 
ал. 2, т. 4 и 5;
4. при изключително високо ниво на за­
щита администраторът предприема мерките 
по т. 3, както и мерки, произтичащи от меж­
дународни политики за сигурност или актове 
с международен характер.
Г л а в а  п е т а
ЗАДЪЛЖЕНИЯ НА АДМИНИСТРАТОРА 
НА ЛИЧНИ ДАННИ
Чл. 18. (1) Прилагането на необходимите 
технически и организационни мерки за защита 
на личните данни се осъществява от админи­
стратора на лични данни или от определено 
от него лице по защита на личните данни.
(2) Администраторът може да определи 
едно или повече лица по защита на личните 
данни, които отговарят за координиране и 
прилагане на мерките по ал. 1.
Чл. 19. Администраторът има следните 
задължения:
1. определя политиката за защита на лич­
ните данни в организацията;
2. приема инструкция по чл. 23, ал. 4 от 
Закона за защита на личните данни;
3. осигурява организацията по водене на 
регистрите;
4. прилага конкретни мерки за защита 
съобразно спецификата на водените регистри;
5. осъществява контрол по спазване на 
изискванията за защита на регистрите, уста­
новява обстоятелства, свързани с нарушаване 
на тяхната защита, и предприема мерки за 
тяхното отстраняване;
6. актуализира поддържаните регистри с 
лични данни;
7. извършва периодична оценка на въз­
действието по чл. 11;
8. оказва съдействие при осъществяване 
на контролните функции на Комисията за 
защита на личните данни.
Чл. 20. (1) Инструкцията по чл. 19, т. 2 
включва:
1. индивидуализиране на администратора 
на лични данни;
2. общо описание на поддържаните регис­
три – категории лични данни и основание за 
обработване;
3. технологично описание на поддържаните 
регистри – носители на данни, технология на 
обработване, срок за съхранение и предоста­
вени услуги;
4. определяне на длъжностите, свързани с 
обработване и защита на лични данни, правата 
и задълженията им;
5. оценка на въздействие и определяне на 
съответно ниво на защита съгласно глава трета;
6. описание на предприетите технически 
и организационни мерки;
7. действия за защита при аварии, произ­
шествия и бедствия (пожар, наводнение и др.);
8. предоставяне на лични данни на трети 
лица – основание, цел, категории лични данни;
9. срок за провеждане на периодични пре­
гледи относно необходимостта от обработване 
на данните, както и за заличаването им;
10. определяне на ред за изпълнение на 
задълженията по чл. 25 от Закона за защита 
на личните данни.
(2) Информацията по т. 2 – 10 от пред­
ходната алинея се описва за всеки един от 
поддържаните регистри.
ДОПЪЛНИТЕЛНA РАЗПОРЕДБA
§ 1. По смисъла на тази наредба:
1. „Лице по защита на личните данни“ е 
физическо лице, притежаващо необходимата 
компетентност, което е упълномощено или 
назначено от администратора със съответен 
писмен акт, в който са уредени правата и 
задълженията му във връзка с осигуряване 
на необходимите технически и организаци­
онни мерки за защита на личните данни при 
тяхното обработване.
2. „Носител на лични данни“ е физически 
обект, на който могат да се запишат данни 
или могат да се възстановят от същия.